**The Amazing Race 10** er den tiende sesongen av den amerikanske realityserien The Amazing Race. Denne sesongen fulgte 12 lag bestående av to personer, med et pre-eksisterende forhold, i et kappløp rundt i verden.

Vennene og modellene Tyler Denk og James Branaman vant denne sesongen av The Amazing Race.

Produksjon
----------

Gas Works Park i Seattle var startstreken for den tiende sesongen av The Amazing Race.
The Amazing Race 10 strakk seg 64 000 km over fire kontinenter og 13 land i løpet av 28 dager, i perioden 27. mai til 24. juni 2006. Denne sesongen ble dermed den sesongen med flest besøkte land. Blant dem var seks av dem ikke tidligere besøkt: Mongolia, Kuwait, Mauritius, Madagaskar, Finland og Ukraina.

The Amazing Race 10 ble den første sesongen til å eliminere to lag i løpet av samme etappe. Det skjedde i første etappen, da et lag ble eliminert halvveis i etappen, og et lag ved pit-stop. Denne sesongen introduserte en ny rutemarkør: Veikryss (Intersection). I et Veikryss, må to lag slå seg sammen og samarbeide på oppgaver helt til de fikk beskjed om noe annet. Hvis det ikke var noen andre lag ved Veikrysset når et lag leste Veikryssledetråden, måtte laget vente til et annet lag dukket opp, før de kunne fortsette. Veikrysset ble i tillegg vist i sammenheng med en Snarvei, med det første, sammenslåtte laget til å vinne Snarvei-ledetråden for begge lagene.

I tillegg, ble straffen for å komme på sisteplass i en ikke-elimineringsetappe endret. Istedenfor å bli fratatt alle pengene og eiendelene, ble lagene istedenfor Merket for eliminering. Dette betydde at i den påfølgende etappen, måtte laget komme på førsteplass, ellers så fikk de en tidsstraff på 30 minutter ved pit-stop. Dette gjorde det mulig for lag som var bak dem, til å gå forbi dem på den endelige sluttplasseringen i etappen, og muligens føre til eliminering.

Under etappene i Vietnam, ble rutemarkørene farget gule og hvite, istedenfor rød og gul, for å unngå å bli forvekslet med flagget til den tidligere staten Sør-Vietnam. For første gang i racets historie, under den andre etappen i Vietnam, fikk lagene utdelt startpenger i lokal valuta.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | <4> | 5 | 6 | 7 | 8+ | 9 | 10 | 11 | 12 |
| Tyler & James | Modeller | 1 | 2 | 2 | 3 | 6 | 6 | 2 | 2ƒ+ | *1* | 1 | 1 | 3 | 1 | Tyler 6, James 6 |
| Rob & Kimberly | Kjærester | 5 | 6 | 3 | 1 | 3 | 3 | 3 | 3ƒ+ | *4* | 3 | 3 | 1 | 2 | Rob 6, Kimberly 6 |
| Lyn & Karlyn | Alenemødre/Venninner | 9 | 9 | 6 | 6 | 5 | 4 | 5 | 5^ | *3* | 4 | 2< | 2 | 3 | Lyn 6, Karlyn 7 |
| Dustin & Kandice | Skjønnhetsdronninger | 4 | 5 | 4 | 7 | 2 | 2 | 1 | 1~ | *2* | 2 | 4> | 4 |  | Dustin 6, Kandice 6 |
| Erwin & Godwin | Brødre | 7 | 8 | 1 | 4 | 4 | 5 | 4 | 4~ | *5* | 5 |  | Erwin 4, Godwin 5 |
| David & Mary | Kullgruvearbeider og Kone | 10 | 7 | 7 | 5 | 7 | 1ƒ | 6 | 6^ |  | David 4, Mary 2 |
| Peter & Sarah | Nylig Kjærester | 3 | 1 | 5 | 2 | 1 | 7 |  | Peter 4, Sarah 2 |
| Tom & Terry | Kjærester | 8 | 4 | 8 | 8 |  | Tom 2, Terry 2 |
| Duke & Lauren | Far/Datter | 2 | 3 | 9 |  | Duke 2, Lauren 1 |
| Kellie & Jamie | Cheerleadere | 6 | 10 |  | Kellie 1, Jamie 1 |
| Vipul & Arti | Gift | 11 |  | Vipul 1, Arti 0 |
| Bilal & Sa'eed | Bestevenner | 12 |  | Bilal 1, Sa'eed 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
* En grønn ƒ ved lagplassering indikerer at laget vant en Snarvei.
* En gul + ved etappenummer indikerer at det var et Veikryss i den etappen.
	+ Like fargesymboler (rosa +, olivengrønn ~ og cyan ^) indikerer at lagene samarbeidet under Veikrysset.
* En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike. En gul <> ved etappenunner, indikerer at det var en Vikeplikt i etappen, men at den ikke ble benyttet.

Premier
-------

Premiene ble gitt til laget som kom på førsteplass i den etappen, hvis ikke annet ble oppgitt. Alle reisepremiene ble sponset av Travelocity.

* **Etappe 1** − $20 000
* **Etappe 2** − Tur for to til Mexico
* **Etappe 3** − Et hjemmekinoanlegg til hvert lagmedlem.
* **Etappe 4** − En vannscooter til hvert lagmedlem.
* **Etappe 5** − Et treningsapparat til hvert lagmedlem.
* **Etappe 6** − Tur for to til Jamaica
* **Etappe 7** − En scooter til hvert lagmedlem.
* **Etappe 8** − Tur for to til Kona, Hawaii, med en helikoptertur.
* **Etappe 9** − Tur for to til Puerto Vallarta, Mexico
* **Etappe 10** − En Sprint-telefon med ett års abonnement til hvert lagmedlem. Laget som hadde samme amulett berberen hadde ved pit-stop, vant premien. (Tyler & James, som tilfeldigvis vant etappen, hadde samme amulett som berberen.)
* **Etappe 11** − Tur for to til Barbados
* **Etappe 12** − $1 000 000.

Sammendrag
----------

### Etappe 1 (USA → Kina)

Reisekartet for The Amazing Race 10.
I Beijing, besøkte lagene Meridianporten ved Den forbudte by for å finne avreisetider neste morgen. Dette var også det første elimineringspunktet.
* Seattle, Washington Washingtons flagg, **USA** USAs flagg (Gas Works Park) (Startstreken)
* Seattle (Seattle-Tacoma internasjonale lufthavn) til Beijing, **Kina** Kinas flagg (Beijing internasjonale lufthavn)
* Beijing (Gold House Restaurant) >Veisperring< Hvem er sulten på å være igjen?
* Beijing (Den forbudte by – Meridianporten) (Overnattingssted og Elimineringspunkt)
* Beijing (Houhai – North Bank Road) >Veivalg< Arbeid eller Fritid
* Den kinesiske mur (Juyongguan) >Pit-Stop (Etappe 1)<

I sesongens første Veisperring, måtte et lagmedlem spise en kinesisk delikatesse; fiskeøyne. De fikk utdelt en bolle med fiskehoder, og måtte spise alle fiskeøynene for å få neste ledetråd. I sesongens første Veivalg, måtte lagene velge mellom *Labor* (Arbeid) eller *Leisure* (Fritid). I *Labor*, måtte lagene ta sykkeltaxi til Run de Li-markedet. Der måtte de bruke tradisjonell murstein og metode for å murlegge 4 kvadratmeter med fortau i et bestemt mønster. Når arbeidet ble godkjent, fikk de neste ledetråd. I *Leisure*, måtte lagene ta sykkeltaxi til Beihaiparken. Der måtte lagene delta i den kinesiske avslappingsøvelsen Taiji Bailong. De måtte utføre øvelsen unisont. Når øvelsen var gjennomført, fikk de neste ledetråd.

**Tilleggsoppgaver:**

* Ved Meridianporten, måtte lagene finne en boks, der de måtte velge mellom en av tre avreisetider neste morgen. Det siste laget som ankom Meridianporten, fikk ikke avreisetid og ble eliminert.
* Ved Juyongguan, måtte lagene bruke tau og klatre opp muren til pit-stop.

### Etappe 2 (Kina → Mongolia)

I Gorkhi-Terelj nasjonalpark, gjennomførte lagene Veivalget, der en av oppgavene var å ta ned en jurt.
* Beijing til Erenhot
* Erenhot (Erlian Jernbanestasjon) til Ulan Bator, **Mongolia** Mongolias flagg (Ulan Bator Jernbanestasjon)
* Ulan Bator (Choijin Lama-tempelet)
* Terelj (Gorkhi-Terelj nasjonalpark) >Veivalg< Ta ned eller Fyll opp
* Gachuurt, Ulan Bator (Hotel Mongolia) >Veisperring< Hvem sikter høyt? >Pit-Stop (Etappe 9)<

I denne etappens Veivalg, måtte lagene velge mellom *Take It Down* (Ta ned) eller *Fill It Up* (Fyll opp). I *Take It Down*, måtte lagene pakke sammen en tradisjonell, nomadisk tilfluktsrom, kjent som en jurt, og rulle den sammen. Deretter måtte de feste den til en kamel for å få neste ledetråd. I *Fill It Up*, måtte lagene ta en vogn og fire vannbeholdere trukket av en hynik, en okse-lignende dyr, ned til elven. Så måtte de fylle beholderne opp, og bringe dem tilbake av sine hynik, og fylle et spann til en angitt linje. Når de hadde klart det, ville en nomade gi dem neste ledetråd. I denne etappens Veisperring, måtte et lagmedlem bruke en tradisjonell, mongolsk bue til å skyte en brennende pil for å treffe et mål som var ca. 50 meter unna. Når de hadde truffet målet, kunne de løpe til pit-stop.

**Tilleggsoppgaver:**

* Ved Choijin Lama-tempelet, matte lagene observere en buddhistisk seremoni, før de fikk neste ledetråd.
* Ved Gorkhi-Terelj nasjonalpark, måtte lagene velge hester og ri 4 km i følge med en mongolsk nomade til deres neste ledetråd.

### Etappe 3 (Mongolia → Vietnam)

I Hanoi, besøkte lagene Hỏa-Lò-fengselet, også kalt for Hanoi Hilton, for å finne flydrakten til John McCain.
* Ulan Bator (Dsjengis Khan Hotell)
* Ulan Bator (Dsjengis Khan internasjonale flyplass) til Hanoi, **Vietnam** Vietnams flagg (Noi Bai internasjonale lufthavn)
* Hanoi (Hỏa-Lò-fengselet − Hanoi Hilton)
* Hanoi (Hanois gamle bydel − Thoa Blomsterbutikk ved 55 Hàng Mã Street) >Veisperring< Hvem er klar til å sykle med varer?
* Hanoi (Bến Xe Gia Lâm Busstasjon) til Phố Vác
* Phố Vác (Đình Vác-tempelet) >Veivalg< Brensel eller Fjærkre
* Phố Vác (Cánh Đồng Đĩa) >Pit-Stop (Etappe 3)<

I denne etappens Veisperring, måtte et lagmedlem velge en sykkel med blomster og selge nok blomster til å tjene 80 000 vietnamesiske dong for å få neste ledetråd. De pengene de tjente, fikk de beholde. I denne etappens Veivalg, måtte lagene velge mellom *Fuel* (Brensel) eller *Foul* (Fjærkre). I *Fuel*, måtte lagene dra til en arbeidsplass. Der måtte de ta vått kull og bruke en presse til å lage 30 kullbrikker, som blir brukt som brensel i Vietnam. Når de hadde laget kullbrikkene, ville kullmakeren gi dem neste ledetråd. I *Foul*, måtte lagene gå til Nha Tho. Der måtte bruke lokale metoder til å lage et fuglebur. Når fuglebruet var ferdig, fikk de neste ledetråd.

**Tilleggsoppgave:**

* Ved Hỏa-Lò-fengselet, måtte lagene finne flydrakten til John McCain for å få neste ledetråd.

### Etappe 4 (Vietnam)

Ved Ha Long-bukten, gjennomførte lagene den fjerde etappen i The Amazing Race 10.
* Hanoi (Lý Thái Tổ-hagen)
* Hanoi (Bến xe Gia Lâm Bussterminal) til Ha Long (Bến Xe Bãi Cháy)
* Ha Long (Hydrofoilhavnen) >Vikeplikt< Ikke brukt og ikke vist
* Ha Long (Ha Long-bukten − Hòn Yên Ngựa) >Veisperring< Hvem er sterkest i armer og bein?
* Ha Long (Ha Long-bukten − Sửng Sốt-grotten) >Veivalg< Over eller Under
* Ha Long (Ha Long-bukten − Soi Sim Island) >Pit-Stop (Etappe 4)<

I denne etappens Veisperring, måtte et lagmedlem klatre 30 meter opp til toppen av klippen ved Hòn Yên Ngựa, ved hjelp av en jumar. På toppen fikk de neste ledetråd, før de rappellerte ned igjen. I denne etappens Veivalg, måtte lagene velge mellom *Over* eller *Under*. I *Over*, måtte lagene dra med en djunke til en merket bøye og derfra ro en liten sampan til en fraktebåt. Så måtte de laste om bord varene og levere dem til to adresser ved en flytende landsby. Så måtte de ro tilbake til fraktebåten og levere de signerte fakturaene til kapteien, som ville gi dem neste ledetråd. I *Under*, måtte lagene dra med djunke til en bøye og derfra ro en liten sampan til en perlefarm og velge en rekke bøyer. Så måtte de dra opp 30 østersteiner. Deretter måtte de levere dem til eieren, som ville gi dem neste ledetråd.

**Tilleggsoppgaver:**

* I starten av etappen fikk lagene utdelt 588 000 dong, som tilsvarte ca $37.
* Ved Lý Thái Tổ-hagen, måtte lagene lytte etter stedet, som ble ropt opp over en megafon, for deres neste ledetråd; Bến Xe Bãi Cháy ved Ha Long.

### Etappe 5 (Vietnam → India)

I Chennai, var en av Veivalgsoppgavene å lage et blomstermønster med fargepulver, for å få neste ledetråd.
* Hai Phong (Hai Phong Jernbanestasjon) til Hanoi (Hanoi Jernbanestasjon)
* Hanoi (Noi Bai internasjonale lufthavn) til Chennai, **India** Indias flagg (Chennai internasjonale lufthavn)
* Chennai til Mamallapuram
* Mamallapuram (Valvar Arts & Craft) >Veivalg< Ville dyr eller Villris
* Mamallapuram til Chennai
* Chennai (Karthik Kjøreskole) >Veisperring< Hvem er stødigst på rattet?
* Chennai (Chettinad House) >Pit-Stop (Etappe 5)<

I denne etappens Veivalg, måtte lagene velge mellom *Wild Things* (Ville dyr) eller *Wild Rice* (Villris). I *Wild Things*, måtte lagene dra 14 km til en krokodillepark. Der måtte de hjelpe to dyrepassere med å sikre en stor krokodille og frakte den til en annen grop. Når krokodillen var levert og sluppet løst, fikk de neste ledetråd. I *Wild Rice*, måtte lagene gå 200 meter til Sri Sthala Sayana Perumal-tempelet. Der måtte de velge et blomstermønster. Ved hjelp av et bilde, måtte de samle fargepulver, som er laget av ris, og fylle mønsteret etter bildet. Når mønsteret ble godkjent, fikk de neste ledetråd. I denne etappens Veisperring, måtte et lagmedlem lære seg de lokale lovene for å skaffe seg indisk førerkort. De fikk først undervisning, og deretter måtte de navigere seg gjennom Indias kaotiske gater for å bestå oppkjøringen. Når kjørelæreren gav dem bestått, fikk de indisk førerkort og neste ledetråd.

### Etappe 6 (India → Kuwait)

* Chennai (Chennai internasjonale lufthavn) til Kuwait by, **Kuwait** Kuwaits flagg (Kuwait internasjonale lufthavn)
* Kuwait by (Kuwait Towers) >Snarvei< >Veisperring< Hvem er sterkest i både kropp og sjel?
* Kuwait by (Souk Al-Gharabally) >Veivalg< Manuelt eller Automatisk
* Kuwait by (Kuwaits Vanntårn ved Al Sadiq) >Pit-Stop (Etappe 6)<

I sesongens første Snarvei, måtte lagene kjøre 30 km til et oljefelt ved ringvei 6. Der måtte de ta på seg vernetøy og flammehemmende skjold og gå imot en simulert brann I en oljebrønn. Temperaturen kunne overstige 1000 grader. Lagene måtte komme frem til kassen rett ved brannen og hente ut Snarvei-ledetråden fra kassen. I denne etappens Veisperring, måtte et lagmedlem klatre opp stigen som går til toppen av tårnet. På toppen, fant de en sekk med puslespillbiter. Når de kom ned, fikk de flere biter. Så måtte de legge puslespillet, som ville avsløre navnet på gaten hvor en merket bod lå. Der ville de få neste ledetråd. I denne etappens Veivalg, måtte lagene velge mellom *Manual* (Manuelt) eller *Automatic* (Automatisk). I *Manual*, måtte lagene kjøre til Souk Sulaibiyah og finne et matlager. Der måtte de fylle ti fôrsekker opp til en merket linje. Så måtte de flytte sekkene 100 meter til merkede paller og stable dem. Når sekkene var stablet, fikk de neste ledetråd. I *Automatic*, måtte lagene kjøre til Kuwait Camel Racing Club. Der måtte de velge en robotjockey og feste den til en kamel. Ved hjelp av en stemmekontrollert fjernkontroll, pisket jockeyen kamelen, som skulle løpe 140 meter. Når kamelen var i mål, fikk de neste ledetråd.

**Tilleggsoppgave:**

* I starten av etappen, fikk lagene utdelt en mobiltelefon med en videomelding fra Phil. Lagene ble instruert til å dra til Kuwait by og finne to tårn som var avbildet på meldingen. Lagene måtte finne ut at disse tårnene var Kuwait Towers.

### Etappe 7 (Kuwait → Mauritius)

Ved Grand Baie, måtte lagene svømme ut til skonnerten Isla Mauritia for å få neste ledetråd.
* Kuwait by (Kuwait internasjonale lufthavn) til Plaine Magnien, **Mauritius** Mauritius’ flagg (Sir Seewoosagur Ramgoolam internasjonale lufthavn)
* Grand Baie (Isla Mauritia Seilbåt) >Veisperring< Ikke vist
* Case Noyale (Postkontor) >Veivalg< Salt eller Sjø
* Bel Ombre (Château Bel Ombre) >Pit-Stop (Etappe 7)<

I denne etappens Veivalg, måtte lagene velge mellom *Salt* eller *Sea* (Sjø). I *Salt*, måtte lagene kjøre til en saltprodusent. Der måtte de lete gjennom tre store salthauger etter en saltbøsse som inneholdt neste ledetråd. I *Sea*, måtte lagene gå til havnen og velge en båt med kaptein og kjøre båten til en liten øy. På øyen, måtte de bruke et kart til å finne båtens mast og seil. Etter å ha båret dem tilbake til båten, fikk de neste ledetråd og seilte tilbake.

**Tilleggsoppgave:**

* Ved ankomst på Mauritius, fant lagene neste ledetråd i bilene de skulle kjøre. Inne i bilen lå det en modellbåt med navnet «Isla Mauritia». Lagene måtte finne ut at modellbåten i bilen var en ekte skonnert som lå ved Grand Baie. Lagene måtte kjøre til Grand Baie og svømme til båten for å få neste ledetråd.

### Etappe 8 (Mauritius → Madagaskar)

I Antananarivo, dro lagene til Lac Anosy for å finne statuen Den Sorte Engel, der de fant det første Veikrysset i The Amazing Race.
* Plaine Magnien (Sir Seewoosagur Ramgoolam internasjonale lufthavn) til Antananarivo, **Madagaskar** Madagaskars flagg (Ivato internasjonale lufthavn)
* Antananarivo (Lac Anosy − Den sorte engel) Veikryss >Snarvei< >Veivalg< Lang Søvn eller Brevpapir
* Antananarivo (Tohotohobato Ambondrona Analakeley) >Veisperring< Hvem er best på offisielle oppgaver?
* Antananarivo (Katedral Andohalo) >Pit-Stop (Etappe 8)<

I den aller første Veikrysset, måtte hvert lag samarbeide med et annet lag for å fullføre neste oppgave. I denne etappens Snarvei, måtte de samarbeidene lagene dra 4 km til Analakely-markedet. Der måtte de finne en bod og nyte en lokal delikatesse; kulepper. Hvert lagmedlem måtte spise en porsjon. Når tallerkenen er tom, vant de Snarveien. I denne etappens Veivalg, måtte lagene velge mellom *Long Sleep* (Lang Søvn) eller *Short Letter* (Brevpapir). I *Long Sleep*, måtte de samarbeidende lagene dra med varebil til et marked. Der måtte de velge 8 skummadrasser, ta på laken, og gå med dem gjennom gatene til en oppgitt adresse. Når madrassene var levert, fikk de neste ledetråd. I *Short Letter*, måtte de samarbeidende lagene kjøre 5 km til et brevpapirprodusent. Der måtte de bruke lokale metoder for å lage 28 håndlagde brevpapir. Når brevpapirene var godkjent, fikk de neste ledetråd. Etter Veivalget, var samarbeidet mellom lagene over. I denne etappens Veisperring, måtte et lagmedlem lete etter det verktøyet som brukes mest av myndighetene på Madagaskar; gummistempelet. De måtte lete blant selgerne av stempler, som var spredd langs trappen. Der måtte de finne fire forskjellige selgere, som solgte stempel av en båt, tog, fly og bil. Når de hadde funnet alle fire stemplene, og stemplet dem på et ark, kunne de dra til pit-stop. Der ventet det andre medlemmet av laget.

### Etappe 9 (Madagaskar → Finland → Ukraina)

I Helsingfors, rappellerte lagene ned tårnet ved Olympiastadion for å få neste ledetråd.
I Kiev, fant lagene tappets Pit-Stop ved Den Store Fedrelandskrigen-Museet.
* Antananarivo (Ivato internasjonale lufthavn) til Helsingfors, **Finland** Finlands flagg (Helsingfors-Vanda lufthavn)
* Helsingfors (Kappeli Cafè)
* Helsingfors (Helsingfors Sentralstasjon) til Tammerfors (Tammerfors Jernbanestasjon)
* Ylöjärvi (Soppeenharjun Koulu) >Veivalg< Sump sånn eller Sump slik
* Tammerfors (Tammerfors Jernbanestasjon) til Åbo (Åbo Sentralstasjon)
* Lojo (Tytyrin-gruven) >Veisperring< Hvem vil dypere inn i materien?
* Helsingfors (Olympiastadion) (Etappens midtpunkt)
* Helsingfors (Helsingfors-Vanda lufthavn) til Kiev, **Ukraina** Ukrainas flagg (Boryspil lufthavn)
* Oster (Oster Tanksskole) >Veisperring< Hvem vil ta kommandoen?
* Kiev (Leilighet 33) >Veivalg< Lag musikk eller Finn musikk
* Kiev (Den Store Fedrelandskrigen-Museet) >Pit-Stop (Etappe 9)<

I etappens første Veivalg, måtte lagene velge mellom *Swamp This* (Sump Sånn) eller *Swamp That* (Sump Slik). I *Swamp This*, måtte lagene ta på seg langrennski og gå ca. 1,6 km gjennom en gjørmete bane for å få neste ledetråd. I *Swamp That*, måtte lagene forsere en hinderløype i gjørmen. De måtte hoppe, krype, klatre, bære hverandre og til slutt løpe over mållinjen for å få neste ledetråd. I etappens første Veisperring, måtte et lagmedlem sykle ned en bratt gruvegang, mer en 1,5 km under bakken. De måtte feste en kalkstein på sykkelen og frakte den tilbake. Ved hjelp av utdelt verktøy, måtte de knuse kalksteinen for å få ut neste ledetråd.

I etappens andre Veisperring, måtte et lagmedlem ta kommandoen over en sovjetisk stridsvogn. De måtte kjøre stridsvognen gjennom en ca. 2 km lang hinderløype som brukes under militærøvelser ved denne øvningsleiren. Når de hadde fullført løypen, ville offiseren gi dem neste ledetråd. I etappens andre Veivalg, måtte lagene velge mellom *Make the Music* (Lag Musikk) eller *Find the Music*. I *Make the Music*, måtte lagene dra til hiphop-/dance-klubben Dance & Groove. Der måtte de lagene en raplåt som inneholdt alle landene de hadde vært innom i kappløpet. Når dommeren, Kievs beste rapper, var fornøyd med låten, fikk de neste ledetråd. I *Find the Music*, måtte lagene dra til Det Ukrainske Musikkakademiet. Der måtte de lete gjennom tusenvis av noteark etter Tsjaikovskijs «Konsert for piano og orkester». Etter å ha funnet den, måtte de gjennomsøke bygningens 120 øvingsrom etter en pianist som ventet på notene. Når pianistene hadde spilt stykket, fikk de neste ledetråd. I begge Veivalgsoppgavene, måtte lagene kle seg opp, enten som rapper, eller i snippkjole.

**Tilleggsoppgaver:**

* Ved Kappeli Café, måtte lagene logge seg på en datamaskin og AOL-kontoene sine for å få neste ledetråd fra en videomelding fra familiene deres.
* Ved Olympiastadion, måtte lagene rappellere med ansiktet først 72 meter ned fra tårnet for å få neste ledetråd.
* Etter å ha rappellert, ble lagene instruert til å fly til hovedstaden i landet der Tsjernobyl-ulykken skjedde. Lagene måtte finne ut at de måtte dra til Kiev i Ukraina.

**Tilleggsopplysning:**

* Etter at de landet i Kiev, måtte lagene finne russiskproduserte Volga-biler på parkeringsplassen. Disse bilene var deres transportmiddel i denne halvdelen av etappen.

### Etappe 10 (Ukraina → Marokko)

* Kiev (Boryspil lufthavn) til Ouarzazate, **Marokko** Marokkos flagg (Ouarzazate lufthavn)
* Ouarzazate (Antiquittés du Sud)
* Ouarzazate (Atlas Filmstudio) >Vikeplikt< Dustin & Kandice viket Lyn & Karlyn >Veisperring< Hvem vil være en gladiator?
* Idelssan (Café La Pirgola) >Veivalg< Form det eller Knus det
* Nær Marrakech i Atlasfjellene (Nomadeleir) >Pit-Stop (Etappe 10)<

I denne etappens Veisperring, fikk et lagmedlem oppleve spenningen ved å være en gladiator. De måtte slå seg sammen med en vognkusk på et løp rundt stadion. Under løpet måtte de ta med seg to flagg som hadde samme farge som hestens fjær. Når de hadde begge flaggene, ville kusken gi dem neste ledetråd. I denne etappens Veivalg, måtte lagene velge mellom *Throw It* (Form det) eller *Grind It* (Knus det). I *Throw It*, måtte lagene kjøre 6 km til et pottemakeri i Guedara. Der måtte de lage to keramikkskåler for å få neste ledetråd. I *Grind It*, måtte lagene 6 km tilbake mot Ouarzazate til olivengården North African Horse Range. Der måtte de bruke en av olivenmøllene til å knuse 30 kg olivener og fylle dem opp i sekker. Når de hadde knust olivene og fylt dem opp i sekker, fikk de neste ledetråd. Begge stedene var de bare tre arbeidsstasjoner, så det var førstemann til møllen.

**Tilleggsoppgave:**

* Ved Antiquittés du Sud, måtte lagene ta med seg en lykkeamulett som ville bringe lykke ved pit-stop. Etter å ha valgt en, fikk de neste ledetråd.

### Etappe 11 (Marokko → Spania)

I Barcelona, fant lagene etappens pit-stop ved Palau Nacional.
* Casablanca (Quartier des Habous) >Veisperring< Hvem har smaken på det uvanlige?
* Casablanca (Mohammed V internasjonale lufthavn) til Barcelona, **Spania** Spanias flagg (Barcelona internasjonale lufthavn)
* Barcelona (Parc del Laberint d'Horta) >Veivalg< Bære eller Kaste
* Barcelona (Palau Nacional) >Pit-Stop (Etappe 11)<

I denne etappens Veisperring, måtte et lagmedlem finne en salgsbod og kjøpe 450 gram med kamelkjøtt. Så måtte de finne Cafè 11 og lage mat av kamelkjøttet etter en lokal oppskrift og til slutt spise maten. Når maten var spist opp, fikk de neste ledetråd. I denne etappens Veivalg, måtte lagene velge mellom *Lug It* (Bære) eller *Lob It* (Kaste). I *Lug It*, måtte lagene ta taxi til Las Rombles, og gå til fots til Maremagnu-broen. Der måtte begge ta på seg kostyme til en kjempe kalt «gigantes y cabezudos». Så måtte de gå 1,5 km gjennom bygatene til Placa de Sant Felip Neri. Der fikk de neste ledetråd. I *Lob It*, måtte lagene ta taxi til plassen Colonia Güell. Der måtte de ta del i en tomatkrig, som er en del av Tomantina-festivalen. De måtte forsvare seg mens de letet etter en tomat med neste ledetråd inni.

### Etappe 12 (Spania → Frankrike → USA)

I Paris, besøkte lagene Eiffeltårnet for å finne et ledetråd.
New York var lagenes siste destinasjon i den tiende sesongen av The Amazing Race.
* Barcelona (Sagrada Familia)
* Barcelona (Barcelona internasjonale lufthavn) til Paris, **Frankrike** Frankrikes flagg (Charles de Gaulle internasjonale lufthavn/Orly lufthavn)
* Paris (Eiffeltårnet)
* Paris (Gare Saint-Lazare) til Caen (Gare de Caen)
* Carpiquet (Caen-Carpiquet lufthavn) >Veisperring< Hvem vil storme stranden?
* Bayeux (Gare de Bayeux) til Paris (Gare Saint-Lazare)
* Paris (Place de la Concorde) >Veivalg< Kunst eller Mote
* Paris (Charles de Gaulle internasjonale lufthavn) til New York, New York New Yorks flagg, **USA** USAs flagg (John F. Kennedy internasjonale lufthavn/Newark Liberty internasjonale lufthavn)
* Manhattan (Daily News-bygningen)
* Manhattan (Alamo)
* Garrison (St. Basil-akademiet) >Pit-Stop (Etappe 12)<

I sesongens siste Veisperring, måtte et lagmedlem opp i 13 000 fots høyde over Normandie, og gjennomføre et tandem fallskjermhopp med en instruktør. Etter de hadde landet på Omaha Beach, et av stedene hvor De allierte gikk i land under 2. verdenskrig, ble de kjørt i jeep til jernbanestasjonen i Bayeux, der de ble gjenforent med parteneren sin. I sesongens siste Veivalg, måtte lagene velge mellom *Art* (Kunst) eller *Fashion* (Mote). I *Art*, måtte lagene hente et maleri ved et galleri, og bringe den til en maler som ville gi dem neste ledetråd. I *Fashion*, måtte lagene gå til Anatomy Fashion Studio. Der måtte de lage en jakke ved hjelp av utstyert de fikk utdelt. Jakken måtte tilpasses en utstillingsdukke. Når designeren godkjente arbeidet, fikk de neste ledetråd.

**Tilleggsoppgaver:**

* I starten av etappen, ble lagene instruert til å finne en kirke som har vært undert bygging i 124 år. Lagene måtte finne ut at de måtte dra til Sagrada Familia.
* Ved Daily News-bygningen, fikk lagene utdelt et bilde av et skulptur, og ble instruert til å gå til fots til skulpturen. Lagene måtte finne ut at skulpturen var Alamo. Der måtte de finne en kvinne med gul caps, som ville gi dem neste ledetråd.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |